ΓΡΑΠΤΗ ΕΡΩΤΗΣΗ E-3012/02

υποβολή: Eluned Morgan (PSE) προς την Επιτροπή

(23 Οκτωβρίου 2002)

Θέμα: Λογιστική οργάνωση της ΚΓΠ

Όσοπάρχει το σύστημα της κοινής ευθύνης της Επιτροπής και των κρατών μελών, θα παραμείνει δυνατή η εκπόνηση ενός σωστού συστήματος λογιστικής οργάνωσης και απόδοσης ευθυνών· Είναι δυνατόν, όσον αφορά την ΚΓΠ, ανά πάσα στιγμή να γνωρίζουμε που βρίσκονται οι κοινοτικές χρηματοδοτήσεις·

Απάντηση του κ. Fischler εξ ονόματος της Επιτροπής

(28 Νοεμβρίου 2002)

Η μέθοδος εκτέλεσης του προϋπολογισμού με επιμερισμένη ευθύνη μεταξύ της Επιτροπής και του κράτους μέλους προβλέπεται ρητά και στον ισχύοντα και στο νέο Δημοσιονομικό Κανονισμό(1). Στην περίπτωση αυτή, την ευθύνη για τις πράξεις εκτέλεσης αναλαμβάνουν τα κράτη μέλη και η Επιτροπή δύναται

να αναθέτει τη λήψη μέτρων εκτέλεσης του προϋπολογισμού σε εκτελεστικούς οργανισμούς, οι οποίοι προσδιορίζονται κατά τρόπο τέτοιο που η Επιτροπή να διατηρεί το έλεγχο της εκτέλεσης και να είναι σε θέση να παρακολουθεί τις ενέργειές τους. Η Επιτροπή θέτει σε εφαρμογή διαδικασίες εκκαθάρισης των λογαριασμών και τους ενδεδειγμένους μηχανισμούς οικονομικών διορθώσεων, κατά τρόπο που να εξασφαλίζεται ότι τα κονδύλια χρησιμοποιούνται σύμφωνα με τους εφαρμοστέους δημοσιονομικούς κανόνες.

Οι δαπάνες της Κοινής Γεωργικής Πολιτικής (ΚΓΠ) βάσει του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) τμήμα Εγγυήσεων συνεπώς εκτελούνται τηρουμένων πλήρως των προβλεπομένων στο Δημοσιονομικό Κανονισμό διατάξεων, συμπεριλαμβανομένων των πτυχών που αφορούν τη λογιστική και τη λογοδοσία.

Το 1996 αποφασίστηκε μεταρρύθμιση της διαδικασίας εκκαθάρισης των λογαριασμών που ακολουθεί η Επιτροπή σχετικά με το ΕΓΤΠΕ — Εγγυήσεις.

Τα κύρια χαρακτηριστικά αυτού του μεταρρυθμισμένου συστήματος είναι η διαπίστευση των οργανισμών πληρωμής από τα κράτη μέλη και η ετήσια πιστοποίηση των λογαριασμών από φορέα διοριζόμενο από τα κράτη μέλη, η οποία, τον Απρίλιο του επομένου έτους να καταλήγει σε εκκαθαριστική απόφαση. Το πιστοποιητικό πρέπει να αναφέρει το κατά πόσον ο φορέας πιστοποίησης έχει βεβαιωθεί, σε εύλογο βαθμό, για την αυθεντικότητα, την πληρότητα και την ακρίβεια των λογαριασμών του Οργανισμού Πληρωμής. Η συμμόρφωση των πληρωμών με τους κοινοτικούς κανόνες καλύπτεται μόνον όσον αφορά την ικανότητα της διοικητικής διάρθρωσης του οργανισμού πληρωμής να εξασφαλίζει, πριν την πραγματοποίηση της πληρωμής, το γεγονός ότι έχει ελεγχθεί η συμμόρφωση αυτή. Σε μεταγενέστερες αποφάσεις περί συμμορφώσεως συμπεριλαμβάνονται ενδεχόμενες διορθώσεις, βασιζόμενες στην από πλευράς Επιτροπής εξέταση συγκεκριμένων πτυχών της συμμόρφωσης. Τα κράτη μέλη έχουν την ευκαιρία να αμφισβητήσουν τις διορθώσεις που προτείνονται από την Επιτροπή ενώπιον ενός οργάνου συνδιαλλαγής και, ανεξάρτητα από αυτό, έχουν το δικαίωμα να προσφύγουν στο Δικαστήριο των Ευρωπαϊκών Κοινοτήτων.

Στην έκθεσή του της 30ής Νοεμβρίου 2000, το Ελεγκτικό Συνέδριο κατέληξε στο συμπέρασμα ότι οι απαιτήσεις για διαπίστευση και πιστοποίηση έχουν σε μεγάλο βαθμό βελτιώσει την αξιοπιστία των κρατών μελών όσον αφορά τη διαχείριση των χρημάτων του ΕΓΤΠΕ, αν καιπάρχει ακόμη περιθώριο για βελτιώσεις και στα δύο μέτωπα.

Όσον αφορά την εκτέλεση του προϋπολογισμού, η Επιτροπήποβάλλει στις αρμόδιες για τον προϋπολογισμό αρχές μία μηνιαία οικονομική αναφορά, γνωστή ως Σύστημα Έγκαιρης Προειδοποίησης. Η αναφορά αυτή περιλαμβάνει λεπτομερείς αναλύσεις των δηλωθεισών από τα κράτη μέλη δαπανών σε σύγκριση με τα αναμενόμενα στοιχεία. Επιπλέον, το ακολουθούμενο σύστημα λογιστικής προβλέπει μια ετήσια ονοματολογία προϋπολογισμού, η οποία καλύπτει περί τις 2000 χωριστές γραμμές (κονδύλια) προϋπολογισμού και επιτρέπει την ταυτοποίηση των κατά μήνα συνολικών πληρωμών προς τα κράτη μέλη, οποιαδήποτε στιγμή εντός μηνιαίων διαστημάτων.

(1) Κανονισμός του Συμβουλίου (ΕΚ, Euratom) αριθ.1605/2002 της 25ης Ιουνίου 2002 για τον Δημοσιονομικό Κανονισμό που εφαρμόζεται στο γενικό προϋπολογισμό των Κοινοτήτων, ΕΕ L 248 της 16.9.2002.